- Victor Piţurcă, pregătit să ia o decizie radicală după ce CSA Steaua a ratat play-off-ul în Liga 2
- Anunţul făcut de Valeriu Răchită
Victor Piţurcă este pregătit să ia o decizie radicală după ce CSA Steaua a ratat play-off-ul în Liga 2. Fostul selecţioner, care a cucerit Cupa Campionilor Europeni şi cinci titluri în tricoul roş-albastru, nu mai are răbdare cu echipa Armatei.
Valeriu Răchită a dezvăluit că a purtat o discuţie cu "Piţi" şi că atacantul de legendă al Stelei ia în calcul să se delimiteze total de gruparea din liga secundă.
Victor Piţurcă vrea să ia o decizie radicală după ce CSA Steaua a ratat play-off-ul în Liga 2
Nu este singurul susţinător al lui CSA Steaua care este gata să facă un asemenea gest.
"Nu-i înţeleg pe fotbaliştii ăia. Sunt îmbrăcaţi în roş-albastru. N-am văzut jucători mai slabi. Parcă în niciun an nu a fost aşa slabă echipa. Anul trecut, cu Opriţa, echipa a încheiat pe locul doi, loc de promovare.
Săptămâna trecută am vorbit cu Victor Piţurcă. Era foarte supărat de situaţia de la echipă. Toţi jucătorii care au câştigat Cupa Campionilor, sunt aproape de echipa asta.
Au avut o şedinţă prin octombrie-noiembrie cu secretari de stat de la Ministrul Apărării, vorbim de grupul marilor jucători: Piţurcă, Tudorel Stoica, Majearu, Bumbescu, Iovan…
Au fost promisiuni cu subiect şi predicat că până în vară se va rezolva problema clubului de drept public, iar din vara anului 2024, echipa să înceapă cu drept de promovare. Este supărat extrem de rău.
Iar dacă nu se va întâmpla nimic, va ieşi într-o conferinţă de presă cu toţi marii jucători în care să spună că ei nu mai cred în nimic. Rămân cu sufletul alături de Steaua, dar echipa asta nu mai are ce să caute.
Se cheltuie bani degeaba. La U19, FCSB le-a dat 5-1 celor de la Steaua. Şi Piţi şi gloriile au fost minţiţe. Vrea să facă o conferinţă prin care să se delimiteze de conducerea clubului şi ministerului", a declarat Valeriu Răchită la fanatik.ro.
Echipa lui Daniel Opriţa a pierdut duelul de pe terenul celor de la CS Mioveni, scor 0-2, şi nu mai are nicio şansă să se califice în play-off. Sezonul este ratat pentru "militari".
Gabi Balint a răbufnit, după ce Steaua a ajuns în play-out-ul Ligii 2: "Se întâmplă lucrurile invers"
Gabi Balint cere ca situaţia juridică să fie lămurită cât mai repede, după care să îşi îndrepte atenţia către centrul de copii. Fostul mare jucător crede că Steaua ar trebui să joace cu juniori şi nu vede o problemă dacă echipa nu ar face faţă în eşalonul secund şi ar fi nevoită să joace în Liga a 3-a cu aceştia.
"Steaua nu a ajunge în play-off, din păcate. Sincer, sunt lucruri pe care nu le înțeleg și pe care le-am mai exprimat.
Acolo (n.r. – la Steaua) lucrurile se întâmplă invers. Își fac echipă, dar nu au drept de promovare. Ar trebui mai întâi să rezolve problema juridică a clubului și mai apoi să se ocupe și de lot.
Ar trebui să se axeze mai mult pe centrul de copii, dar și pe tineret și să joace în liga în care poate face față. Dacă nu se va descurca cu echipa formată din juniori și tineret în Liga 2, atunci să joace în Liga 3.
Dar așa nu se mai poate. Sunt oameni care sunt cu sufletul alături de Steaua. S-a văzut și în seara asta, la Mioveni, că a fost galeria acolo", a declarat Gabi Balint, la digisport.ro.